**PÁLYÁZATI FELHÍVÁS**

KAMARAI GYAKORLATI OKTATÓI KÉPZÉSI- ÉS VIZSGAELLENŐRÖK

ORSZÁGOS NÉVJEGYZÉKÉBE TÖRTÉNŐ FELVÉTELRE

A Magyar Kereskedelmi és Iparkamara (a továbbiakban: MKIK) a területi kamarákon keresztül **2022. május 10-i egységes megjelentetési dátummal pályázatot hirdet** a Kamarai Gyakorlati Oktatói Képzési- és Vizsgaellenőri Névjegyzékébe történő felvételre.

**1. A pályázat célja**

A szakképzésről szóló 2019. évi LXXX. törvény 100. § (e) bekezdésében meghatározott kamarai gyakorlati oktatói képzést és vizsgát szervező területileg illetékes kereskedelmi és iparkamarák képzések és vizsgák lebonyolításának helyszíni ellenőrzésére alkalmas szakemberek kiválasztása.[[1]](#footnote-1)

**2. A pályázaton történő részvétel feltételei**

**2.a A részvétel feltételei:**

a) felsőfokú iskolai végzettség (főiskolai, egyetemi diploma)

b) büntetlen előélet (hatósági erkölcsi bizonyítvány)

c) igazolhatóan **vagy** 5 éves képzési ellenőrzési gyakorlat, **vagy** 10 db képzésellenőrzési megbízás, **vagy** 10 db belsőauditon való részvétel belső auditorként, **vagy** jogi végzettség.

**2.b** **Az elbírálásnál előnyt jelent:**

- a Kamarai gyakorlati oktatói vizsgabizottsági elnök, tagi és/vagy vizsgaelnöki, vizsgafelügyelői névjegyzékben való szereplés,

- a Képzőhely-ellenőrzést végző kamarai szakértők névjegyzékében való szereplés,

- felnőttképzés területén szerzett szervezési, lebonyolítási tapasztalat.

**3. A pályázathoz csatolandó dokumentumok**

**Pályázni a mellékletben található megfelelő adatlap kitöltésével és a kötelezően csatolandó mellékletek beadásával lehet az alábbiak szerint:**

a) **Szakmai önéletrajz**.

b) A Felhívás 2.a-b pontjában felsoroltak hitelt érdemlő igazolása (diploma, erkölcsi bizonyítvány, megbízólevél, kirendelés csatolása, nyilvántartási szám stb.)

 c) A pályázó **nyilatkozata** arra vonatkozóan, hogy hozzájárul személyi adatai névjegyzékben való közzétételéhez, valamint kezeléséhez a mellékelt nyilatkozat kitöltésével.

d) Pályázó **3 hónapnál nem régebbi hatósági erkölcsi bizonyítványa.**

e) **Nyilatkozat**, mely szerint a pályázó jelen adatlap benyújtásával tudomásul veszi, hogy a kirendelés feltétele - a sikeres pályázaton túlmenően -, hogy részt vesz és eredményesen vizsgázik az MKIK által megszervezésre kerülő felkészítő képzésen.

**4. A pályázat benyújtása**

**Hiánytalanul kitöltött pályázati adatlap és valamennyi fentebb felsorolt melléklet csatolása esetén kerül a pályázat elbírálásra.** Hiánypótlásra 1 alkalommal van lehetőség az MKIK által történő elbírálás időszaka alatt közvetlenül az MKIK felé.

A pályázatokat a központilag kiadott pályázati adatlap kitöltése után, a 3. pontban felsorolt mellékletek csatolásával egyidejűleg **a területileg illetékes kereskedelmi és iparkamarához** **legkésőbb 2022. május 31. 12:00 óráig** lehet benyújtani személyesen vagy postai úton.

A pályázatok elbírálásáról írásban értesítjük a területileg illetékes kereskedelmi és iparkamarákat.

**Az eredményesen pályázók bekerülnek a KAMARAI GYAKORLATI OKTATÓI KÉPZÉSI- ÉS VIZSGAELLENŐRÖK ORSZÁGOS NÉVJEGYZÉKÉBE 5 év időtartamra.**

Budapest, 2022. május 6.

1. A pályázatot az illetékesség szerinti megyében kell beadni, mely alapján az MKIK névjegyzékbe kerüléskor a kirendelés az egész országra érvényes hatáskörű. [↑](#footnote-ref-1)